Armensko groblje u Džulfi

mini|Fotografija lokaliteta iz 1915. godine.
**Armensko groblje u Džulfi** bilo je drevno groblje u blizini grada Džulfe u autonomnoj republici Nahčivan u Azerbejdžanu na kojemu se nalazilo približno 10.000 kamenih grobnih spomenika od kojih je oko 5.000 ostalo neoštećeno do sredine 20. vijeka. Nadgrobni spomenici bili su *hačkari*, jedinstveni armenski hrišćanski spomenici srednjeg vijeka izrađeni od crvenkastog ili narandžastog kamena slični stećcima. U kasnim 1990-ima, nakon završetka Rata za Nagorno-Karabah, groblje je i dalje bilo na svome mjestu, ali su tada azerbejdžanske vlasti započele sistematsku kampanju uništavanja spomenika.

Godine 1648. Alexandre de Rhodes opisao je svoju posjetu Armenskom groblju u Džulfi pobrojavši na njemu oko 10.000 spomenika. Manji broj spomenika spašen je prije uništavanja i danas se nalaze u Armeniji.

## Reakcije 
Armenske vlasti i međunarodne organizacije uložile su više protesta osuđujući azerbejdžansku vladu i pozivajući ju da obustavi uništavanje spomenika. 2006. godine Azerbejdžan je onemogućio poslanicima Evropskog parlamenta posjetu lokaciji sa namjerom da se utvrdi stanje u kojem se kulturno naslijeđe nalazi. Vlasti su prozvale poslanike zbog "pristranog i histeričnog pristupa" slučaju i izjavile da će dozvoliti misiji posjetu jedino ukoliko posjeti i lokacije na teritorijima pod armenskom okupacijom.  Delegacija Parlamentarne skupštine Savjeta Evrope 2007. je ponovno pokušala posjetiti lokaciju sa namjerom da posjeti i Baku, Jerevan, Tbilisi i Gorski Karabah (de facto Azerbajdžan, pod kontrolom armenskih snaga). Vlada Azerbejdžana ovoga je puta uložila prigovor na namjeru misije da uđe na teritoriju Nagorno-Karabaha sa teritorija Armenije i zatražila da u regiju uđu iz Azerbejdžana. Zbog zatvorene linije razdvajanja i azerbejdžanske potpune zabrane posjeta regiji do eventualne reintegracije, u Nagorno-Karabah se ne može ući iz Azerbejdžana. Armenska je vlada ovom prilikom dala izjavu kojom osuđuje azerbejdžansku opstrukciju misije izazvanu "jedino namjerom misije da razotkrije uništavanje armenskih spomenika u Nahčivanu." Uz predstavnike evropskih institucija, zabrinutost zbog uništavanja spomenika izrazila je i Vlada Irana. Lokalitet se nalazi na samoj granici sa Iranom, i vidljiv je sa druge obale rijeke sa koje je snimljena akcija uništavanja spomenika od strane azerbejdžanskih vojnika. U aprilu 2011. američki ambasador u Azerbejdžanu Matthew Bryza je posjetio Nahčivan, ali su ga azerbejdžanske vlasti spriječile da posjeti i Džulfu.

## Očuvani spomenici 

Image:2014 Prowincja Armawir, Wagharszapat, Chaczkar z 1576 roku ze zniszczonego cmentarza w Dżulfie.JPG|c. 1576
Image:2014 Prowincja Armawir, Wagharszapat, Chaczkar z 1602 roku ze zniszczonego cmentarza w Dżulfie.JPG|c. 1602
Image:Khatchkar from Jugha-2.jpg|XVI vijek
Image:Khatchkar from Jugha.jpg|XVI vijek
Image:Khachkar from Old Djugha 1602 img 6933.jpg|c. 1602

## Pogledaj takođe 
* Bude iz Bamijana
* Lista ugroženih mjesta svjetske baštine
* Timbuktu
* Palmira
* Stari most
* Crkva Bogorodice Ljeviške

Kategorija:Groblja u Azerbejdžanu
Kategorija:Arheološka nalazišta u Azerbejdžanu
Kategorija:Armenska umjetnost
Kategorija:Nahičevanska Autonomna Republika